 Maxamed Cismaan Fadal oo aanu waydiinay fariinta uu u diraayo madaxweyne Axmed Siilaanyo waxa uu yidhi Madaxweyne umaddan madaxweynaheedii ayaad tahay, taariikh badana waad ku leedahay halganadeeda, ka mucaaradkuna mid umadda oo dhan kaala qaybgashay oo aan kursi doon ahayne dimuqraadiyad dhis ah,si doorashooyinku xor iyo xalaal u noqdaan,warbaahintu xor noqoto,wada tashi laga yeesho marba waxa dhiman oo uu ogyahay in aanay ku filnayn in xukuumaddu ay tidhaahdo anagaa wax garanayna oo wax qaban karna, ee ay tahay shirkii aynu shalay qabanay, markaas waxaanu leenahay waxaanu kaa filaynaa hogaamintii wanaagsanayd ee balantu ahayd, taas oo ahayd inaad dhiiri galiso oo aad dhinacaaga qabato, in ay kuu banaantahay hadii aad wax ku darsanaysana, hadalkii ugu danbaayey ee xisbiyada qaranka lagu sheegay inay yihiin qaran dumisna inaad talaabo ka qaado, oo aad umadda u sheegto inay xisbiyadu sharci yahiin, oo ay dastuuri yihiin, in bartaad shalay joogay ay joogaan,inay dalka horumarkiisa iyo xoriyadiisa ay doonayaan, in aad taasna aad cadayso, oo aanad iska aamusin oo aan loo arikin inaad la qabto xukuumaddaadu waxyaabihii ay kula hadlaysay xisbiyada mucaaradka ah, waxaanu leenahay madaxweyne hadalkaagii wali waa uu maqan yahay, gudo iyo dibadba waxay ku wanaagsan tahay inaad saaxada nabadayso, oo aad tidhaahdo waa xaq oo waa la qabnayaa, waana laysugu imanayaa, wax wanaagsan ayaa ka soo baxaaya inaad sidaas tidhaahdo ayaanu kaa filaynaa. 